 Aarẹ Buhari rọ awọn ọmọ Naijiria lati fọwọ sowọpọ pẹlu ijọba fun iṣokan Naijiria O ni Naijiria kii ṣe orilẹ-ede fun Aarẹ tabi ẹgbẹ oṣelu to wa lori alefa nikan ṣoṣo, ṣugbọn o wa fun gbogbo wa lapapọ, nitori naa ni a ṣe gbọdọ fi imọ ṣọkan O ṣoro lati maa ṣafikun owo epo bẹntiro lasiko yii, koda epo awọn orilẹ-ede to yi wa ka bii Ghana ati Niger wọn ju tiwa lọ Oriṣirisi eto ni a ti gbe kalẹ fun igbeleke eto ọrọ aje wa, bii Tradermoni ati Farmermoni, ounjẹ ọfẹ fun awọn ọmọ ile iwe, ipese iṣẹ ati bẹẹ bẹẹ lọ Gbogbo awọn to ti ba Naijiria jẹ lati ọdun 1999 si 2015, ko yẹ ko lẹnu ọrọ lati bu ẹnu atẹ lu akitiyan wa Nitori pe owo epo ja silẹ ni iwọn ida ogoji, owo ti ijọba n ri loṣooṣu ti dinku ni ida ọgọta Bakan naa ni adinku de ba owo ipamọ Naijiria nilẹ okeere ti a ni, nitori ajakalẹ arun Coronavirus to kọlu gbogbo agbaye Gbogbo ọmọ Naijiria gbọdọ tẹle ofin nipa titapa si awọn iwa ọdaran ati iwa jẹgudujẹra O dara ki orilẹ-ede yii wa ni iṣọkan, ju ki a pin yẹlẹyẹlẹ lọ nitori itan ti fi han wa pe, a jẹ eeyan to lee gbe papọ ni alaafia Mo ni igbagbọ ninu eto idibo ti ko ni oju-ṣaaju ninu, gẹgẹ bi ẹyin naa ṣe ri i ninu isejọba mi bii Aarẹ alagbada Awọn iṣoro ti a n koju ninu idibo wa lati ọwọ wa, nitori naa, a ni lati yii erongba wa pada lori bi eto idibo ṣe yẹ ko lọ Ẹ jẹ ki a pinnu lati jọ maa gbe pọ gẹgẹ bi ọmọ iya kan Ko si ijọba to kọja ṣẹyin, to tii ṣe iru aṣeyọri ti a ṣe yii pẹlu iwọnba owo perete ti a n ri Lọwọ yii, N161 ni a n ta lita epo kan, N362 ni Chad n ta ti ẹ, N211 ni Egypt, ti Niger si n ta tirẹ ni N346 Ireti mi ni pe ti yoo ba fi di iwoyi ọdun to n bọ, inu wa yoo dun pe a pinnu lati jẹ oṣuṣu ọwọ Ki Ọlọrun o bukun Naijiiria. 